
ذكرنا أن كيفية الغسل كيفيتان: كيفية ارتماسية، وكيفية ترتيبية. كيفية الارتماس: أن يدخل الماء ناوياً الغسل دفعة واحدة. وأما الترتيب، فالسيد الخوئي (قره) يقول: يغسل أولاً رأسه ورقبته ثم بقية بدنه، وإن كان الأحوط استحباباً تقديم الجهة اليمنى من الرقبة إلى القدم مع العورة، وثم الجهة اليسرى من الرقبة إلى القدم مع العورة أيضاً. والشيخ الوحيد (حفظه الله) قال: هنا الاحتياط استحبابي بل وجوبي، يعني يغسل الرأس والرقبة ثم الجانب الأيمن ثم الجانب الأيسر، الأحوط عنده هنا احتياط وجوبي لا احتياط استحبابي.
الكيفية الارتماسية قلنا إنها تغطية البدن في الماء تغطية واحدة بنحو يحصل غسل تمام البدن فيها، فيخلل ما يحتاج إلى تخليل وهو في الماء، مثلاً إذا كان عليه خاتم أو كذا أو عنده شعر المفروض يخلله حتى يصل الماء إلى ما تحته، كذلك إذا كانت رجله على الأرض يرفع رجوله حتى شنو؟ حتى يوصل الماء أيضاً تحت الرجلين، كما إذا كان واقفاً في الماء وما طالع إلا صدره مثلاً ورأسه، ثم ينوي الغسل فيقع في الماء بتمام بدنه، تكون النية مقارنة لتغطية البدن جميعاً، ويكون رجله مرفوعة شوية حتى يكون الماء أيضاً واصل إليه، ويخلي الحزام إذا عليه حزام شورت مثلاً أو خاتم أو شيء، لازم يخلي كل ذلك حتى يصل الماء إلى جميع البدن.
إذا الكيفية الارتماسية بهذه الصورة، ما يشترط في الارتماس أن طلع البدن كله قبل أن، يعني مو لازم طبة رأس أو طبة عمود، لا، حتى لو كنت في الماء أنت في الماء، في البركة، تنوي الغسل وتسقط في الماء جميع بدنك، تغطي في الماء بدنك كله، يعني حتى لو ما كان إلا راسك بس طالع ثم تنوي الغسل والبدن في الماء أيضاً كافي.
لكن لو كان البدن كله في الماء مغطى ثم بعدين نويت الغسل، أو مثلاً حصلت الجنابة وأنت في البركة مثلاً وبدنك كله تحت الماء، يصير تغتسل بس تحرك بدنك بنية الغسل وأنت في الماء داخل الماء؟
يقول لا، السيد الخوئي يقول: لابد أن يكون هناك، أن يكون خارج البدن، خارج الماء، كل البدن أو بعض البدن. الشيخ الوحيد يقول: في كفاية خروج البعض إشكال، هذا بعد شوية مشدد فيها، لا، ما يصير بعض البدن، لازم يكون أنت خارج البدن، خارج الماء بكلك وبعدين تبدي نية، شوية مثقل فيها الشيخ الوحيد.
السيد الخوئي يقول: لا، حتى لو كان بعض البدن في الماء ما يخالف أنه غسل وغطي بدنه كله بالماء. الشيخ الوحيد يقول: لا، لابد شنو؟ تخرج من باب الاحتياط، ولهذا يقول في كيف كفاية خروج البعض، بعض البدن إشكال. لكن الحمد لله هذه احتياط، مجرد احتياط وجوبي، وما دام احتياط وجوبي في سعة، وإن كان الاحتياط الوجوبي هو احتياط بحد ذاته، والاحتياط زين وجيد، وما يضر الواحد يعني لو قام ورد قعد، حتى لو في البرد شوية، يقوم ويرد يعود إلى الماء.
إذا يقول السيد: فيخلل شعره فيها إن احتاج إلى ذلك، ويرفع قدمه عن الأرض إن كانت موضوعة عليها، والاحوط وجوباً أن يحصل جميع ذلك في زمان واحد عرفاً، بحيث يكون الجميع غطسة واحدة، مو شي شي هو، مو يغسل شيء شيء، ولا صار ترتيبي هذا، لا، الارتماسي دفعة واحدة، أن يكون يغتسل بدفعة واحدة لا أنه بدفعات، وإلا ما صار ارتماسي، صار ترتيبي. فبالتالي لازم أولاً يغسل الرأس.
ولهذا في الارتماسي مو بشرط أن يكون شنو؟ أن تبدأ من الراس، يعني الطبة طبة الراس، لا، مو لازم، أهم شيء أن يكون تغطس بدنك بنية الغسل مرة واحدة، إذا غطى الماء جميع بدنك ومخلل أيضاً ما يحتاج إلى التخليل كفى ذلك.
ولهذا يقول في مسألة (184): النية في هذه الكيفية الارتماسية يجب أن تكون مقارنة لتغطية تمام البدن.
الشيخ الوحيد يقول: لا، النية من أول لحظة أنت تمس الماء، مو أنت بدنك لازم شنو؟ برا عند الشيخ الوحيد، فبالتالي من أول مماسة إلك بالماء، يعني تكون نية الغوص الموجودة عندك بمجرد وضع رجلك أو رأسك أو شيء من بدنك في الماء. إذا يقول: الأحوط وجوباً أن تكون مقارنة للشروع في الرمس. السيد الخوئي يقول: لا يشترط تكون النية بتغطية عند تغطية تمام البدن.
إذا كما قلنا لا يعتبر خروج البدن كله إلا عند الشيخ الوحيد من باب الاحتياط الواجب. ولو ارتمس في المكان لغرض، بأي غرض، حب يسيس وراح داخل الماء، يسيس يعني يغطس، الاصطلاح الأول زين، وسيس وغطس بنية مثلاً يجيب حاجة أو يشوف نفسه تعبان وقال: أو أنا ليش ما أغتسل؟ ما دام عليه غسل فحرك بدنه بنية الغوص، يقول له هذا مو كافي لم يكفه، وإن حرك بدنه تحت الماء ما يكتفى به، بل لابد شنو؟ لابد أن يكون بعض البدن خارج الماء، أما تكون تحت الماء أول وبعدين تقول يلا خلني أغتسل وأنا مسيس، ما يصير.
واجبات الغسل وشروطه
إذا نعود إلى الشرائط، قلنا هناك واجبات لغسل: غسل ظاهر البشرة، والاتيان بإحدى الكيفيتين الترتيبية أو الارتماسية.
ومن الواجبات أيضاً كشرط: إطلاق الماء وطهارته وإباحته، والمباشرة بالتغسيل، يعني هو يباشر تغسيل نفسه، مو يخلي مثلاً زوجته تصب عليه الماء بحيث يعني هو اللي ينوي وهي تغسل، لا، يباشر التغسيل بنفسه. نعم، لا مانع تقرب له الماء وكذا وتساعده على الماء، وإن كان المساعدة أيضاً في الغسل مكروهة.
وعدم وجود مانع من استعمال الماء كمرض أو نحوه، وإلا إذا كان موجود وجود مانع من استعمال الماء فحينئذ تنتقل النوبة إلى شنو؟ إلى التيمم.
وطهارة العضو المغسول، لابد أن يطهر العضو على نحو ما تقدم في الوضوء، حتى لو كان بغسلة نفس الماء إذا كان يكفي بالتغسيل صب الماء عليها يكفي ذلك وإن كان أول يغسل وبعدين يغتسل.
وهناك تفصيلات تقدمت حول إباحة الإناء والمصب وحكم الجبيرة والحائل، كل هذه مسائل مشتركة تقدمت في الوضوء لا حاجة إلى تكرارها هنا أيضاً، إنما هنا مسألة قد يتعرض إليها: مثلاً لو كان عنده لزقة ويمديه يشيلها لابد يشيلها، حتى لو لزقة وجع اللي يحطوها المدلكين وكذا، هناك لزقات يحطوها للآلام، هذه إذا كان يمكن رفعها يجب رفعها. أما إذا قال لا، الضرورة الطبية لعدم إمكان كذا وكذا، هي مو مسألة المدلك قال لك خليها، لا، أنت تحس أنها ضرورة وجودها لو لا؟ يعني بحيث يكون هناك مرض يصيبك وكذا، وإلا غالباً هذه مجرد مثل التدليكات، يعني تدليكات للبدن، عبارة عن تنشيط كما يقال للدورة الدموية أو تنشيط الخلايا الموجودة في البدن عبر هذا التدليك، وإن كان بعضهم يقول إن تدليك الصاحي مو مستحب، مو محبوب، مو جيد للبدن؛ لأن تدليك الصاحي يستوجب هرم البدن، يسرع الهرم إليه إذا واحد يدلك دائماً هذا مو صحي للبدن، بعضهم كذا تنشيط الدورة الدموية، هناك أساليب موجودة من مثل الحجاعة أو الفصد مثلاً.
أما هالنوع من التدليك، ولهذا يقال عن بعض المناطق اللي يكثر فيها المساج والتدليك وكذا تحصلهم أكثر الناس هرماً، أسرع الناس هرماً في أبدانهم. شاهد هذه اللزقات، لازم تشال، مو مجرد لأجل كون أن هذا اقترح لي أن أضع لأجل التدليك وأخليها، لا.
طيب إذا أنت تخليها لا توجب، تقول: إلا أخليها. لا، طيب، لا توجب للجنابة، يعني لا تسوي شيء يوجب جنابة حتى بعدين تضطر إلى الاغتسال. أصبر شوية كم يوم، هي كم يحطوها؟ ثلاث أيام، أربع أيام بالكثير، إذا زادت خمسة أيام أصبر خمسة أيام حتى لا تضطر إلى أنك تشيلها وإلا شيلها.
بعض الناس سألني عن هذه اللزقة وقلت له قلت له هذه مو لزقة طبيب يعني للمداواة، هذه مجرد لأجل تنشيط البدن وكذا. نعم، إذا كان واحد مثلاً عنده الديسك وما يقدر يتحرك ولازم يلزق وإلا ما يقدر والآلام شديدة ومبرحة، هذه واضح، هذه حينئذ يجب عليه الاغتسال ويتيمم بعد. يضيف ويا التيمم في كل مرة بلا إشكال.
طيب، إذا هذه الأمور المتعلقة بالجبيرة وأحكامها وأحكام الحائل كلها تقدمت عندنا في الوضوء.
أحكام متفرقة في الغسل
أيهما أفضل؟ الغسل الترتيبي أو الغسل الارتماسي؟
إذا دار عندك بركة موجودة قدامك ترتمس تغتسل غسل ارتماسي أو تغتسل غسل ترتيبي، يقول: الغسل الترتيبي أفضل من الغسل الارتماسي.
طيب، هل يجوز العدول؟ واحد يغتسل من غسل ترتيبي إلى ارتماسي؟
يقول: يجوز العدول من غسل، وهو يغسل الرأس هنان قال تدري خلنا نغسل البدن مرة واحدة يلا، يعني غسل ارتماسي، يجوز له ذلك.
هل يجوز الغسل الارتماسي في أقل من كرة؟
أما يجوز إذا يغطي جميع البدن يجوز؛ لأنه يغطي جميع البدن، ما دام هو يغطي جميع البدن فحينئذ جائز، يجوز ذلك.
طيب، لو اغتسل باعتقاد سعة الوقت فتبين ضيق مع العلم أنه إذا ضاق الوقت ويش يسوي؟ يتيمم بدل الغوسل، لكن هذا اغتسل بناءً على أن الوقت موجود فتبين ضيق الوقت، فهل يكون غسله صحيحاً أم لا؟
يقول السيد الخوئي: بلي فغسله صحيح. أما لو اغتسل للصلاة، لو اغتسل للصلاة بحيث إن غسل قيد جعلته للصلاة أو جعل قيد إلى شيء؟ يقول الشيخ الوحيد: إذا قصد الأمر الصلاة لا على وجه التقييد يصح الغسل، أما إذا يكون على وجه التقييد مو صحيح؛ لأن نغتسل للصلاة، والصلاة طلعت، راحت، الوقت راح، فغسله يكون باطل. أما إذا لا، يغتسل للكون على الطهارة فقط لأجل الغسل، لأن يحقق غسل قربة إلى الله تعالى وانتهى، هذا حينئذ أو يغتسل للصلاة لا على نحو أن يكون هذا الغسل قيد للصلاة، فحينئذ يكون الغسل واضح، أغلب الناس ما عندهم هذا التفصيل يعني في أذهانهم أن يغتسل كقيد للصلاة، الحمد لله ما دام هو ما عنده هذه المعلومة غسله صحيح.
طيب، إذا ما كو ماي في البيت وما كله في الدكاكين حق الشرب هل يجب عليه أن يشتري ليغتسل أو لا؟
ما يجب؟ يجب عليه أن يشتري ليغتسل، ما دام هو يقدر على ذلك، ها؟ فيجب عليه أن يشتري.
زين، الرجل اشترى غرشة ماي لغسله، المرأة الماء الغسل حقها سواء غسل جنابة أو غسل حيض، عليها لو على الزوج؟
ها؟ يقول: ماء غسل للمرأة من الجنابة أو الحيض ما يفرق ذلك أو نحوهما، حتى غسل الجمعة، لا، على الزوج بل عليها، عليها لا على الزوج.
الشيخ الوحيد يحتاط ويقول: لا يتراضوا أحسن، الأحوط أن يتراضوا، ها؟ بحيث إن ها شلون ترى هذا أخو يقول عليك أنت يلا ما يخالف، شيخ الوحيد يقول نتراضى، نص ونص، إذا رضيوا اثنينهم جيد، ولهذا يقول: لا يترك الاحتياط بالتراضي، ها؟ نعم.
نعم، وإذا عندها فلوس أكثر منك؟ ها؟
لا، السيد الخوئي يقول: لا، إذا عندها فلوس هي اللي تتكفل بغسلها، هي اللي تتكفل بغسلها، مو عندها فلوس؟ تشتري لها هي، أنت اشترِ لكن بفلوسها. إذاً السيد الخوئي يقول: ماء الغسل على المرأة، ماء غسل المرأة عليها، هي اللي تتكفل به، مو داخل في النفقة التي يجب على الزوج أن يوفرها.
زين، مسائل متعددة أيضاً مربوطة إذا خرج من البيت وقاصد الغسل حول النية وغيرها إن شاء الله يجي الكلام عليه؛ لأنه في بعد مجموعة أسئلة نخلصها أول إلى الشباب اللي سألوا، ما يخالف.
الشقوق التي توجد في باطن الرجل إذا كانت خفيفة أو غزيرة وكانت فيها أوساخ، هل يجب إزالتها حين الغسل أو لا؟
الأوساخ إذا كانت بحيث تزول، تعد من الظاهر، فهذه لا إشكال في لزوم إزالتها خفيفة كانت أو ثقيلة، أما إذا كانت في الشقوق وكانت تعد من الداخل، فإنه لا يجب حينئذ إزالتها، يعني مثلاً باطن الرجل تقريباً لا تخلو إلا وفيها بعض الشقوق ولو خفيفة، لكن إذا كان الإنسان ما يلبس شراب جراب دائم، ها؟ مثل بلادنا الصيفية، أكثر أوقاتنا في الصيف والرطوبة، فبالتالي قليل من يلبس ويلتزم بالشراب الجراب، فحينئذ هذه تسبب مثلاً شقوق نتيجة الكشف الرجل والنعل غير المضبوط أو المشي حافياً تسبب هذه الشقوق، إذا كانت دخلت الأوساخ بينها، لون الوسخ تارة هذا مجرد لون، وأخرى نفس الوسخ، فإذا عدت من يراها يقول: يقول هذه الظاهر ويمكن إزالتها فيجب إزالتها، أما إذا كانت لا تعد من الظاهر بل هي داخلية فلا يجب، وهذه المسألة تقدمت أيضاً عندنا في بحث الوضوء.
إذا أخر غسل الجنابة حتى ضاق الوقت فتيمم وصلى فماذا عليه؟
تأخير غسل الجنابة حتى يضيق الوقت غلط، مو صحيح، موجب إلى معصية، عليه أن يتوب، لكن إذا ضاق الوقت يجب عليه أن يتيمم بدلاً عن الغسل ويصلي، وصلاته صحيحة.
هل يجب على المحتلم تغيير فراشه؟
لا، ما دام أنه ما أصابه شيء ما يغيره، أما إذا أصابه شيء نجاسة، هذه النجاسة أما أن يضع فوقها مثلاً فراش آخر أو شرشف غطاء، ها؟ فحينئذ ما تنتقل النجاسة إلى بدنه مرة ثانية يابسة، أما إذا كان كل ما نام يعرق، والعرق يصير موجب إلى رطوبة، فيوجب حينئذ شنو؟ نجاسته، أما لزوم أن يغير الفراش لا مو لازم.
ما المقصود بنية الغسل الارتماسي البقاء في واجبات الغسل في المنهاج؟
يعني هذه النية في أول أول ما تبدأ غسل الارتماس هذه لازم يكون عندك هذه النية وأن تبقى إلى رمس البدن كله، يعني مثلاً السيد الشيخ الوحيد يقول: تبدأ النية من أول ما ترمس إلى آخر عضو ينغمس فيه، إذاً هذه معنى نية بقاء نية الغوسل. أما في الترتيب فهو واضح، يعني تبدل النية من غسل الراس وتبقى هذه النية نية الغسل إلى آخر عضو تغسله. أما إذا كان فقط عندك نية واحدة تقع حين الرمس جميع البدن فهي نية واحدة بمجرد الرمس البدن مع نية الغسل يتحقق الغوص، فإذاً لا تبقى، بعد ما تحتاج أن تبقي بعد بعد ذلك؛ لأنه تم الغسل بأول الغطس، غطس البدن مع النية وانتهت، ما فيها نية بقائية.
كيف ينوي الغسل الترتيبي في المغطس البانيو الذي في حمامات البيوت عادة وهو غير كافي لتمام الجسم؟
مو لازم تمام الجسم، يعني هذا غسل ترتيبي، تقول غسل الترتيبي يغسل راسه ورقبته بعدين يغسل الجانب الأيمن بالرشاش بالدش بالهوك بالطاسة غسل جانبك الأيمن وبعدين الجانب الأيسر. أما إذا المقصود من السؤال هو الغسل الارتماسي في المغطس فيعتم على المغاطس، بعضه كبير يسع البدن كله وبعضه صغير ما يسع إلا العصفور، فاذا كان واحد جسمه ضعيف يسعه هم يسع، وإذا كان واحد جسمه سمين يحتاج إلى مغطس أبو ثلاثة ثلاثة أنفار حتى يساعه، يختلف المغاطس بين واحد وواحد.
أبو علي سؤالك؟
لو واحد اغتسل على أن الشمس قريب تطلع. إيه. بين بعد ما خلص من الوقت. لو طلعت وما صارت، ويش يصير بالنسبة له؟ اغتسل على أن الشمس، باقي، باقي، لو اغتسل بناءً على أن الوقت موجود فبالتالي تبين أن، المسألة جبناها بالضبط.
إذا اغتسل ما كان في راحة من التيمم، لا، إذا اغتسل على أساس أن الوقت موجود، فبان أن الوقت مو موجود، غسله صحيح، جبناها المسألة.
وإذا هو عارف روح الوقت متضايق يعني ولا راح للتيمم؟
إذا كان يعرف أن الوقت ضيق فالمفروض أن يتيمم، قام ما تيمم وراح اغتسل، هنا الغسل يكون يكون مشكل، باطل؛ لأن مطلوب منا التيمم بدل الغسل، فإذا خرج الوقت من غسله خرج الوقت عليه أن يعيد الغسل، اي.
وصلى الله على محمد وآله الطاهرين.




